_:n0e5741df967242f8b90a51f93bdc0883xb0
<http://schema.org/articleBody>
"Η ομάδα μας αντέδρασε σωστά και πέτυχε τη νίκη που ήθελε η οποία τη διατηρεί στο στην κορυφή ενώ η ισοπαλία στο Τσίρειο άνοιξε τη διαφορά στο +4 από την ΑΕΚ. Οι παίκτες του Κετσπάγια έκαναν τον αγώνα όσο εύκολο έπρεπε με την αποτελεσματικότητα τους ενώ η εξέλιξη το σκορ επέτρεψε να γίνει σωστή διαχείριση και να πάρουν χρόνο συμμετοχής οι παίκτες που έπρεπε.\r\nΤο πλάνο του Κετσπάγια\r\nΟ προπονητής μας έκανε την κίνηση που θα ήθελαν οι περισσότεροι οπαδοί μας όσον αφορά τον παίκτη που θα πλαισίωνε τους Μοράις και Βινίσιους στο κέντρο επιλέγοντας τον Στιλιτς. Στο 4-2-3-1 o Σωτήριου ήταν στην κορυφή της επίθεσης με τους Εφραίμ και Γιαννιώτα στα δυο άκρα ενώ η αμυντική τετράδα ήταν η ίδια όπως και στον προηγούμενο αγώνα με τους Μιλάνοφ, Καρλάο, Αστίθ και Αλεξάνδρου.\r\nΟ αγώνας\r\nΗ εδαφική υπεροχή της ομάδας και η κατοχή της μπάλας χωρίς όμως να μπορούμε να δημιουργήσουμε τις προϋποθέσεις για γκολ αφού οι πρωτοβουλίες των ακραίων δεν είχαν ουσιαστικό αποτέλεσμα. Τα πάντα έγιναν πιο εύκολα όταν στο 21 στην πρώτη καλή φάση ήρθε και το γκολ όταν μετά από παράλληλη μπαλιά του Μοράις ο Στιλιτς με ωραίο πλασέ έστειλε την μπαλα στα δίκτυα.\r\nTo 1-0 στην πρώτη ουσιαστικά ευκαιρία του ΑΠΟΕΛ έκανε πιο εύκολα τα πράγματα για τους παίκτες μας αφού απελευθερωμένοι από το όποιο άγχος μπόρεσαν να λειτουργήσουν καλύτερα. Στο 25 ο Γιαννιώτας φάνηκε άτυχος αφού είδε την μπάλα να σταματά στο δοκάρι μετά από άψογη εκτέλεση φάουλ, ενώ η δεύτερη φάση βγήκε από τον Αλεξάνδρου.\r\nΌταν στο 39 ήρθε και το δεύτερο γκολ έγινε ξεκάθαρο ότι τα πάντα εξελίσσονταν ιδανικά για την ομάδα μας. Στο λεπτό αυτό μετά από κόρνερ του Εφραίμ ο Σωτήριου με κεφαλιά έστειλε την μπαλα στα δίκτυα εκμεταλλευόμενος την άστοχη έξοδο του τερματοφύλακα.\r\nΤο δεύτερο ημίχρονο είχε διαδικαστικό χαρακτήρα ενώ έτυχε και σωστής διαχείρισης από τον Κετσπάγια. Με την έναρξη του ο Αλωνεύτης πέρασε στη θεση του Εφραίμ αφού το ζητούμενο πλέον ήταν να πάρουν χρόνο συμμετοχής κάποιοι και να αγωνιστούν άλλοι. Ο συγκεκριμένος έκανε άμεσα αισθητή την παρουσία του αφού στο 50 κέρδισε πέναλτι το οποίο έκανε γκολ ο Μόραις ανεβάζοντας το δείκτη του σκορ στο 3-0.\r\nΟ δείκτης του σκορ έφερε τη χαλάρωση από πλευράς της αμυντικής μας γραμμής γεγονός που έδωσε την ευκαιρία στη Σαλαμίνα όχι μόνο να επιτεθεί αλλά να δημιουργήσει ξεκάθαρες ευκαιρίες για γκολ. \r\nΑπό την άλλη ο Κετσπάγια δεν έχασε την ευκαιρία έτσι στο 52 ο Χαραλαμπίδης αντικατέστησε τον Γιαννιώτα. Στο 65 οι δυο αλλαγές ήταν οι πρωταγωνιστές του 4-0 όταν ο Αλωνεύτης έδωσε ασιστ στον Χαραλαμπίδη που με εύκολο πλασέ έστειλε την μπαλα στα δικτυα.\r\nΟι ευκαιρίες της Σαλαμίνας εξαργυρώθηκαν με γκολ στο 72 όταν ο Ατόρνο με κοντινό πλασέ έστειλε την μπαλα στα δίκτυα για να διαμορφώσει το τελικό 4-1.\r\nΤα δεδομένα επέτρεψαν στον Κετσπάγια να δώσει ουσιαστικό χρόνο συμμετοχής και στον Πιατκόφσκι που πέρασε στο 66 στη θεση του Σωτηρίου, χωρίς όμως να μπορέσει να κάνει αισθητή την παρουσία του αφού δεν τον βοήθησε ούτε η εξέλιξη του αγώνα.\r\nΑΠΟΕΛ\r\nΠάρντο, Αστίθ, Καρλάο, Μιλάνοφ, Αλεξάνδρου, Βινίσιους, Μοράις, Στίλιτς, Εφραίμ (46΄ Αλωνεύτης), Γιαννιώτας (52΄ Χαραλαμπίδης), Σωτηρίου (66 Πιατκόφσκι)\r\n\r\n\r\n"
<https://www.apoel.net/apoel-vs-salamina-4-1/>